## Zakon o izmjenama i dopunama Zakona o izvršavanju kazne zatvora

### NN 76/2007 (23.7.2007.), Zakon o izmjenama i dopunama Zakona o izvršavanju kazne zatvora

# HRVATSKI SABOR

2405

Na
temelju članka 88. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJUKAZNE ZATVORA

Proglašavam
Zakon o izmjenama i dopunama Zakona o izvršavanju kazne zatvora, kojega je
Hrvatski sabor donio na sjednici 6. srpnja 2007. godine.

Klasa:
011-01/07-01/73

Urbroj.
71-05-03/1-07-2

Zagreb,
13. srpnja 2007.

Predsjednik

**Stjepan Mesić, v. r.**

## ZAKON

### O IZMJENAMA I DOPUNAMA ZAKONA O IZVRŠAVANJU KAZNE ZATVORA

Članak 1.

U
Zakonu o izvršavanju kazne zatvora (»Narodne novine«, br. 128/99., 55/00.,
59/00., 129/00., 59/01., 67/01., 11/02. i 190/03. – pročišćeni tekst) u članku
1. stavak 4. mijenja se i glasi:

»(4)
Kaznu zatvora prema odredbama ovoga Zakona izdržavaju punoljetne osobe kojima
je izrečena kazna zatvora u kaznenom, prekršajnom ili drugom sudskom postupku
te punoljetne osobe kojima je izrečena novčana kazna u kaznenom, prekršajnom
ili drugom sudskom postupku zamijenjena kaznom zatvora.«

Članak 2.

U
članku 17. stavku 1. iza riječi: »zaštitu« dodaju se riječi: »(članak 42.
stavak 2. točka 2.)«.

Članak 3.

U
članku 20. stavci 2. i 3. mijenjaju se i glase:

»(2)
Zatvorenici povratnici kaznu zatvora u pravilu izdržavaju u posebnoj kaznionici
ili na posebnom odjelu kaznionice.

(3)
Zatvorenici kojima je uz kaznu zatvora izrečena sigurnosna mjera obveznog
liječenja od ovisnosti i zatvorenici ovisnici koji su u postupak liječenja od
ovisnosti uključeni za vrijeme izdržavanja kazne, kaznu zatvora izdržavaju u
posebnoj socijalno-terapijskoj kaznionici ili na posebnom socijalno-terapijskom
odjelu kaznionice.«

Stavak
4. briše se.

Dosadašnji
stavci 5., 6. i 7. postaju stavci 4., 5. i 6.

Članak 4.

U
članku 21. stavku 1. riječi: »u postupku za prijestupe i«  zamjenjuju se riječima: »u prekršajnom
postupku,«  a iza riječi: »kaznenom
postupku«  dodaju se riječi: »i drugom
sudskom postupku«.

U
stavku 2. druga rečenica mijenja se i glasi: »Zatvor se osniva za područje
jednog ili više županijskih sudova.«

Iza
stavka 3. dodaje se novi stavak 4. koji glasi:

»(4)
Sigurnosna mjera obveznog liječenja od ovisnosti izrečena uz kaznu zatvora može
se izvršavati u zatvorima u slučajevima iz stavka 1. i 3. ovoga članka.«

Dosadašnji
stavak 4. postaje stavak 5.

Članak 5.

U
članku 23. stavku 1. u prvoj rečenici iza riječi: »odjeli« stavlja se dvotočka
i dodaju riječi: »osiguranja, tretmana, upravnih poslova, zdravstvene zaštite
zatvorenika, rada i strukovne izobrazbe zatvorenika, te
financijsko-knjigovodstvenih poslova.«, a druga i treća rečenica zamjenjuju se
rečenicom koja glasi: »U kaznionicama i zatvorima u kojima ne postoje uvjeti za
ustrojavanje odjela može se ustrojiti odgovarajuća ustrojstvena jedinica za
obavljanje poslova osiguranja i drugih poslova iz djelokruga kaznionice,
odnosno zatvora.«

U
stavku 4. riječi: »sektora, odnosno« brišu se, a zarez iza riječi: »izobrazbe
zatvorenika« i riječi: »zaštita ljudi i imovine u otvorenim kaznionicama« brišu
se.

Stavak
5. briše se.

Članak 6.

U
članku 24. stavku 1. iza prve rečenice dodaje se rečenica koja glasi:
»Upravitelj ima ovlasti čelnika tijela državne uprave ako ovim Zakonom nije
drukčije propisano.«

U
stavku 2. riječi: »u zatvorskom sustavu« zamjenjuju se riječima: »u državnoj
službi, odnosno pravosuđu«, a riječi: »u trajanju od najmanje pet godina,
izražene sposobnosti upravljanja i pozitivne ljudske osobine koje mogu biti
uzor ponašanja zaposlenika i zatvorenika« brišu se.

Članak 7.

Naziv
Glave V.: »Zaposlenici« zamjenjuje se nazivom: »Državni službenici i
namještenici«.

Naziv
članka 26. mijenja se i glasi: »Prijam u službu, odnosno na rad, premještaj i
prestanak službe, odnosno rada«.

U
članku 26. stavci 1., 2., 3. i 4. mijenjaju se i glase:

»(1)
Prijedlog plana prijama u državnu službu u kaznionicama, zatvorima i Centru za
izobrazbu utvrđuje ministar nadležan za poslove pravosuđa na prijedlog
ravnatelja Uprave za zatvorski sustav.

(2)
Ministar nadležan za poslove pravosuđa prima u državnu službu i raspoređuje na
položaj upravitelje te odlučuje o njihovim pravima i obvezama iz državne službe
i o prestanku državne službe.

(3)
Ravnatelj Uprave za zatvorski sustav prima u državnu službu i raspoređuje na
položaj pomoćnike upravitelja i načelnike odjela u kaznionicama i zatvorima te
odlučuje o prestanku državne službe, a o njihovim pravima i obvezama iz državne
službe odlučuje upravitelj.

(4)
Ravnatelj Uprave za zatvorski sustav može po potrebi službe ili na molbu
državnog službenika trajno ga premjestiti na radno mjesto u drugu kaznionicu
ili zatvor.«

Stavak
5. briše se.

U
dosadašnjem stavku 6., koji postaje stavak 5., u prvoj rečenici iza riječi:
»razrješuje« dodaju se riječi: »statusa ovlaštene službene osobe odjela
osiguranja te odlučuje o prestanku državne službe«. U drugoj rečenici iza
riječi: »raspoređuje upravitelj« dodaju se riječi: »te donosi odluku o njihovim
pravima i obvezama iz državne službe«.

U
dosadašnjem stavku 7., koji postaje stavak 6., iza riječi: »Uprave za zatvorski
sustav« stavlja se zarez i dodaju riječi: »donosi odluku o pravima i obvezama
iz državne službe, odnosno rada te donosi odluku o prestanku državne službe,
odnosno rada«.

U
dosadašnjem stavku 8., koji postaje stavak 7., riječi: »i prije proteka roka na
koji je izabran« brišu se.

Članak 8.

U
članku 30. stavku 1. iza riječi: »neradne dane i« dodaje se riječ: »stalna«,
riječ: »stalna« ispred riječi: »izloženost stresu« briše se, a iza riječi:
»staža osiguranja« dodaju se riječi: »te im pripada poseban dodatak na plaću
zbog rada u posebnim uvjetima«.

Stavci
2., 3., 4. i 6. brišu se.

U
dosadašnjem stavku 5., koji postaje stavak 2., riječi: »i 2.« brišu se.

Dosadašnji
stavak 7., koji postaje stavak 3., mijenja se i glasi:

»(3)
Ovlaštenoj službenoj osobi koja je odlukom nadležne zdravstvene komisije iz
članka 31. stavka 11. ovoga Zakona proglašena nesposobnom za obavljanje poslova
ovlaštene službene osobe, rješenjem će se utvrditi prestanak prava i obveza
ovlaštene službene osobe, te će joj utvrditi da zadržava prava koja je ostvarivala
na temelju državne službe u svojstvu ovlaštene službene osobe a koja zadržava
do konačnosti rješenja o utvrđivanju sposobnosti za rad a u roku od 30 dana
upravitelj će je uputiti na utvrđivanje preostale radne sposobnosti sukladno
Zakonu o pravima iz mirovinskog osiguranja djelatnih vojnih osoba, policijskih
službenika i ovlaštenih službenih osoba.«

Iza
stavka 3. dodaju se novi stavci 4., 5. i 6. koji glase:

»(4)
Državni službenik kojem je utvrđeno postojanje preostale radne sposobnosti
rasporedit će se na radno mjesto sukladno stručnoj spremi i struci koju ima,
ako takva mogućnost postoji.

(5)
Za državnog službenika iz stavka 3. ovoga članka koji je do konačnosti rješenja
o utvrđivanju preostale radne sposobnosti ostvario uvjete iz članka 6. Zakona o
pravima iz mirovinskog osiguranja djelatnih vojnih osoba, policijskih
službenika i ovlaštenih službenih osoba donijet će se rješenje o prestanku
državne službe s pravom na starosnu mirovinu zbog potreba službe.

(6)
Državnom službeniku iz stavka 4. ovoga članka kojeg nije moguće rasporediti na
drugo radno mjesto i državnom službeniku kojem je utvrđeno da nema preostale
radne sposobnosti a koji nije ostvario uvjete iz stavka 5. ovoga članka,
prestaje državna služba danom konačnosti rješenja kojim je utvrđeno
nepostojanje preostale radne sposobnosti.«.

Dosadašnji
stavci 8., 9. i 10. postaju stavci 7., 8. i 9.

U
dosadašnjem stavku 11., koji postaje stavak 10., riječi: »iz stavka 10.«
zamjenjuju se riječima: »iz stavka 9.«.

Članak 9.

Naziv
članka 33. mijenja se i glasi: »Državni službenici odjela osiguranja«.

U
članku 33. stavak 2. briše se.

Dosadašnji
stavak 3. postaje stavak 2.

U
dosadašnjem stavku 4., koji postaje stavak 3., riječi: »posebnim i na
odgovarajući način opremljenim vozilom« brišu se. Iza prve rečenice dodaje se
rečenica koja glasi: »Zbog sigurnosti sprovođenja zatvorenika, može se
zatražiti pomoć ministarstva nadležnog za unutarnje poslove.«

Dosadašnji
stavci 5. i 6. postaju stavci 4. i 5.

U
dosadašnjem stavku 7., koji postaje stavak 6., iza riječi: »odorama« stavlja se
zarez i dodaje riječ: »opremi«.

Dosadašnji
stavak 8. postaje stavak 7.

Stavak
9. briše se.

Članak 10.

U
članku 34. stavku 1. iza točke 1) dodaje se nova točka 2) koja glasi:

»2)
do trideset godina života ako je uvjet za prijam srednja stručna sprema,«.

Dosadašnja
točka 2), koja postaje točka 3), mijenja se i glasi:

»3)
regulirana obveza služenja vojnog roka,«.

Iza
stavka 1. dodaje se novi stavak 2. koji glasi:

»(2)
Osoba koja se prima u državnu službu za službenika odjela osiguranja, prima se
u svojstvu vježbenika neovisno o ranije ostvarenom radnom stažu. Za vrijeme
vježbeničkog staža mora pohađati osposobljavanje, položiti ispit za zvanje i
položiti državni stručni ispit, u protivnom mu prestaje državna služba.«

U
dosadašnjem stavku 2., koji postaje stavak 3., iza riječi: »odjela osiguranja«
dodaju se riječi: »kojim se utvrđuju mjerila posebne tjelesne i zdravstvene
sposobnosti s obzirom na životnu dob i spol službenika te poslove koje
obavlja«.

Članak 11.

U
članku 42. stavku 2. točka 6. mijenja se i glasi:

»6)
obustavi izvršavanja kazne zatvora zbog zastare, smrti osuđenika ili
zatvorenika i izdržane kazne zatvora boravkom u pritvoru, ako odgovarajuću
odluku nije donio nadležni sud,«.

Stavak
4. briše se.

Članak 12.

U
članku 43. stavak 2. mijenja se i glasi:

»(2)
Odluke iz članka 42. stavka 2. točke 4. do 8. ovoga Zakona donosi sudac
izvršenja iz stavka 1. ovoga članka, a odluke iz članka 42. stavak 2. točke 2.
i 3. donosi sudac izvršenja nadležan prema mjestu izvršavanja kazne zatvora.
Odluke iz članka 42. stavka 2. točke 5. do 8. ovoga Zakona može donijeti i
sudac izvršenja prema mjestu izvršavanja kazne zatvora.«

Stavak
4. briše se.

Članak 13.

U
članku 44. stavak 3. mijenja se i glasi:

»(3)
U postupku prvog stupnja stranka je osuđenik, odnosno zatvorenik, a u postupku
drugog stupnja pred sucem izvršenja stranke su zatvorenik i kaznionica, odnosno
zatvor.«

U
stavku 4. u prvoj rečenici iza riječi: »postupka« dodaju se riječi: »osuđenik,
odnosno«, a iza riječi: »odvjetnika« dodaju se riječi: »kojeg može zamijeniti
odvjetnički vježbenik«. Druga rečenica briše se.

U
stavku 5. iza riječi: »opunomoćenika« dodaju se riječi: »u stegovnom postupku«.

Članak 14.

U
članku 49. stavku 1. iza riječi: »odnosno boravišta« dodaju se riječi: »a ako
osuđenik nema prebivalište, odnosno boravište na području Republike Hrvatske
uputit će se u najbliži zatvor prema sjedištu suca izvršenja nadležnog za
upućivanje«.

U
stavku 2. riječi: »od šest mjeseci ili dulje« zamjenjuju se riječima: »dulje od
šest mjeseci«, a riječi: »iznosi šest mjeseci ili dulje« zamjenjuju se
riječima: »iznosi dulje od šest mjeseci«.

Iza
stavka 2. dodaju se novi stavci 3., 4. i 5. koji glase:

»(3)
Zatvorenika kojem je tijekom izdržavanja kazne zatvora drugom pravomoćnom i
izvršnom presudom izrečena kazna zatvora, sudac izvršenja uputit će u
kaznionicu ili zatvor u kojem već izdržava kaznu.

(4)
Ako je osuđeniku određen ili produljen pritvor u drugom kaznenom postupku,
sudac izvršenja uputit će odmah na izvršavanje kazne zatvora koju će započeti
izdržavati nakon ukidanja pritvora.

(5)
U slučajevima iz članka 48. stavka 4. ovoga Zakona, osuđenika će se uputiti u
najbliži zatvor prema sjedištu suca izvršenja koji je izdao nalog za
raspisivanje tjeralice.«

Dosadašnji
stavak 3. postaje stavak 6.

Iza
stavka 6. dodaje se stavak 7. koji glasi:

»(7)
Zatvorenika čija je kazna zatvora preuzeta na izvršavanje sukladno međunarodnom
ugovoru ili posebnom zakonu, uputit će se na daljnje izvršavanje u Zatvor u
Zagrebu radi obavljanja poslova iz stavka 2. ovoga članka.«

Članak 15.

U
članku 50. iza stavka 1. dodaju se novi stavci 2. i 3. koji glase:

»(2)
Zatvorenika koji se već nalazi na izdržavanju druge kazne zatvora neće se
pozivati radi uručivanja rješenja o upućivanju. Rješenje o upućivanju
zatvoreniku će se uručiti putem uprave kaznionice, odnosno zatvora.

(3)
Rješenje o upućivanju zatvorenika koji je upućen na daljnje izvršavanje kazne
sukladno članku 49. stavku 6. ovoga Zakona dostavit će se Zatvoru u Zagrebu, a
zatvoreniku putem uprave tog zatvora.«

Dosadašnji
stavak 2. postaje stavak 4.

Dosadašnji
stavak 3., koji postaje stavak 5., mijenja se i glasi:

»(5)
Rješenje o upućivanju sadrži: osobne podatke o osuđeniku koji se upućuje,
podatke o pravomoćnoj i izvršnoj presudi na temelju koje se upućuje,
kaznionicu, odnosno zatvor u koji se upućuje i uputu o pravnom lijeku, a u
slučaju upućivanja osuđenika na izvršavanje kazne zatvora sa slobode još i dan,
mjesec i godinu kad se mora javiti na izdržavanje kazne. Rješenje o upućivanju
nakon pravomoćnosti dostavit će se kaznionici, odnosno zatvoru.«

U
dosadašnjem stavku 4., koji postaje stavak 6., iza prve rečenice dodaje se
rečenica koja glasi: »Osuđenik može na vlastiti zahtjev biti upućen na
izdržavanje kazne i prije proteka četrnaest dana od dana uručenja rješenja o
upućivanju.«

Dosadašnji
stavak 5. postaje stavak 7.

Članak 16.

U
članku 69. stavak 1. mijenja se i glasi:

»(1)
Radi ispunjavanja svrhe izvršavanja kazne zatvora iz članka 2. ovoga Zakona za
zatvorenika se donosi pojedinačni program izvršavanja kazne zatvora (u daljnjem
tekstu: program izvršavanja). Program izvršavanja sastoji se od pedagoških,
radnih, zdravstvenih, psiholoških, socijalnih i sigurnosnih postupaka
primjerenih osobinama i potrebama zatvorenika te primjerenih vrsti i
mogućnostima kaznionice, odnosno zatvora.«

U
stavku 2. riječi: »kaznionice, odnosno zatvora ili Zatvora u Zagrebu« brišu se.

Stavak
3. mijenja se i glasi:

»(3)
Programom izvršavanja utvrđuje se: smještaj na odjel, rad, korištenje slobodnog
vremena, posebni postupci (obvezno liječenje od ovisnosti, socijalna,
psihološka i psihijatrijska pomoć, skupni i pojedinačni rad), strukovno
usavršavanje i izobrazba, dodir s vanjskim svijetom, pogodnosti, posebne mjere
sigurnosti i program pripreme za otpust te pomoć nakon otpusta.«

U
stavku 4. riječi: »s procjenom zatvorenikova ponašanja,« zamjenjuju se
riječima: »sa zatvorenikovim ponašanjem te uspješnosti izvršavanja pojedinačnog
programa«, a riječi: »te postignutim učincima« brišu se.

U
stavku 7. riječi: »upoznaje se zatvorenika« zamjenjuju se riječima: »upoznat će
se zatvorenika«.

Članak 17.

U
članku 81. stavcima 2. i 3. riječi: »do šest mjeseci« zamjenjuju se riječima:
»do jedne godine«.

Članak 18.

U
članku 84. stavak 2. briše se.

Dosadašnji
stavci 3., 4. i 5. postaju stavci 2., 3. i 4.

Članak 19.

U
članku 86. riječi: »ili nezaposlenima bez svoje krivnje dulje od tri mjeseca
neprekidno« brišu se.

Članak 20.

Članak
89. mijenja se i glasi:

»Izobrazba
zatvorenika u pravilu se organizira uz rad. Ako izobrazbu nije moguće
organizirati uz rad, zatvoreniku koji uredno izvršava obveze izobrazbe isplatit
će se naknada u visini od 25% osnovice iz članka 84. stavka 1. ovoga Zakona
pomnožene s koeficijentom 1.«

Članak 21.

U
članku 103. stavku 1. riječi: »i redovita briga o tjelesnom i duševnom
zdravlju« zamjenjuju se riječima: »te mjere i aktivnosti zdravstvene zaštite
kvalitetom i opsegom određenim u javnom zdravstvu za osigurane osobe iz
obveznog zdravstvenog osiguranja«.

Iza
stavka 1. dodaje se novi stavak 2. koji glasi:

»(2)
Zatvoreniku koji nema zdravstveno osiguranje liječenje se osigurava na trošak
kaznionice, odnosno zatvora.«

Dosadašnji
stavak 2., koji postaje stavak 3., mijenja se i glasi:

»(3)
Zatvorenik je dužan držati se uputa liječnika i poduzimati mjere u svrhu
liječenja, sprječavanja zaraznih bolesti i zaštite zdravlja. Radi održavanja
higijene zatvorenik je dužan držati se uputa ovlaštene službene osobe
medicinske struke.«

Dosadašnji
stavak 3., koji postaje stavak 4., mijenja se i glasi:

»(4)
Zatvoreniku će se propisati lijekovi s osnovne liste lijekova Hrvatskog zavoda
za obvezno zdravstveno osiguranje u okviru prava iz obveznog zdravstvenog
osiguranja.«

Članak 22.

U
članku 112. stavak 1. mijenja se i glasi:

»(1)
Ako zatvorenik za vrijeme izdržavanja kazne zatvora duševno oboli ili pokaže
teške duševne poremećaje, sudac izvršenja pokrenut će postupak sukladno
odredbama zakona koji propisuje zaštitu osoba s duševnim smetnjama.«.

Stavci
2. i 3. brišu se.

U
dosadašnjem stavku 4., koji postaje stavak 2., u prvoj rečenici riječi:
»odlučit će o nastavku izdržavanja kazne« zamjenjuju se riječima: »poduzet će
radnje radi izvršavanja kazne zatvora«.

Članak 23.

U
članku 115. iza riječi: »zatvorenik« dodaju se riječi: »koji nije zdravstveno
osiguran«.

Članak 24.

Naziv
članka 116. mijenja se i glasi: »Pravo na zdravstvenu dokumentaciju«.

Članak
116. mijenja se i glasi:

»(1)
Tijekom izdržavanja kazne i nakon otpusta zatvorenik ima pravo dobiti zdravstvenu
dokumentaciju o njegovom zdravstvenom stanju i tijeku liječenja na uvid, a
presliku na vlastiti trošak.

(2)
U slučaju smrti zatvorenika pravo na dokumentaciju iz stavka 1. ovoga članka
ima zatvorenikova obitelj.«

Članak 25.

U
članku 121. stavku 2. riječi: »predstavnicima ili« brišu se.

Stavak
3. mijenja se i glasi:

»(3)
Središnji ured Uprave za zatvorski sustav može odobriti posjet predstavnicima
institucija i udruga koje se bave zaštitom ljudskih prava i sredstava javnog
priopćavanja te fotografiranje i snimanje objekata u kaznionici, odnosno
zatvoru. Snimanje ili fotografiranje zatvorenika može se dopustiti na način
koji onemogućava identifikaciju zatvorenika. Za vrijeme izdržavanja kazne
zatvoreniku se neće dopustiti istupanje u sredstvima javnog priopćavanja.«

Iza
stavka 3. dodaje se novi stavak 4. koji glasi:

»(4)
Upravitelj može odobriti posjet predstavnicima:

1)
tijela jedinice područne (regionalne) samouprave,

2)
institucija i udruga te osobama radi uključivanja u provođenje programa
izvršavanja,

3)
institucija i udruga te osobama koje se bave proučavanjem, suzbijanjem i
prevencijom kriminala.«

Dosadašnji
stavak 4. postaje stavak 5.

Dosadašnji
stavak 5., koji postaje stavak 6., mijenja se i glasi:

»(6)
Upravitelj može posjetitelju iz stavka 4. ovoga članka odobriti razgovor sa
zatvorenikom.«

Dosadašnji
stavak 6. postaje stavak 7.

U
dosadašnjem stavku 7., koji postaje stavak 8., riječi: »te da se mogu objaviti
jedino uz odobrenje Središnjeg ureda Uprave za zatvorski sustav« zamjenjuju se
riječima: »čije objavljivanje nije dopušteno«.

Dosadašnji
stavak 8. briše se.

U
stavku 9. riječi: »stavka 1., 2. i 3.« brišu se.

U
stavku 10. iza riječi: »stavka 3.« dodaje se riječ: »i« i brojka: » 4.«.

Članak 26.

U
članku 125. stavku 1. iza prve rečenice dodaje se druga rečenica koja glasi:
»Popis telefonskih brojeva s kojima se zatvoreniku omogućuje telefoniranje
ulaže se u osobnik.«.

U
stavku 2. prva rečenica mijenja se i glasi: »U zatvoru, zatvorenoj kaznionici i
zatvorenom odjelu telefonski razgovor se nadzire, a u poluotvorenoj i otvorenoj
kaznionici i odjelu telefonski razgovor može se nadzirati.«, a iza druge
rečenice dodaje se rečenica koja glasi: »Telefonski razgovor će se prekinuti
ako se zatvorenik tijekom razgovora ponaša na način koji predstavlja stegovni
prijestup iz članka 145. ovoga Zakona.«.

Iza
stavka 2. dodaje se novi stavak 3. koji glasi:

»(3)
Zatvorenik ima pravo na telefonski razgovor bez nadzora s odvjetnikom i
institucijama i udrugama koje se bave zaštitom ljudskih prava.«

Dosadašnji
stavak 3. postaje stavak 4.

U
dosadašnjem stavku 4., koji postaje stavak 5., riječ: »sredstava« zamjenjuje se
riječju: »uređaja«, riječ: »tehničko« briše se, riječi: »na daljinu« brišu se.

Članak 27.

U
članku 127. stavku 1. iza riječi: »ima pravo« dodaju se riječi: »od članova
obitelji a po odobrenju upravitelja i od druge osobe«, a iza prve rečenice
dodaje se rečenica koja glasi: »Mjesečni iznos novca kojeg zatvorenik može
primati i slati utvrđuje se Pravilnikom iz stavka 6. ovoga članka.«

Stavak
2. briše se.

U
dosadašnjem stavku 3., koji postaje stavak 2., u trećoj rečenici iza riječi:
»ili štedionicu« dodaju se riječi: »na njegov trošak«.

U
dosadašnjem stavku 4., koji postaje stavak 3., iza riječi: »zatvoreniku«
stavlja se zarez i dodaju riječi: »iz opravdanih razloga«, a riječi: »prigodom
korištenja pogodnosti izlaska« brišu se.

U
dosadašnjem stavku 5., koji postaje stavak 4., iza riječi: »štedionicu« dodaju
se riječi: »na trošak zatvorenika«.

Dosadašnji
stavci 6. i 7. postaju stavci 5. i 6.

Članak 28.

Iznad
članka 128. Glava broj XVIII. i naziv glave brišu se.

U
članku 128. stavku 1. točki 5. iza riječi: »važnog posla« dodaju se riječi:
»kojeg osim zatvorenika nitko drugi ne može obaviti,«.

Iza
točke 5. dodaje se točka 6. koja glasi:

»6)
ispunjavanje obveza utvrđenih programom izvršavanja.«

U
stavku 2. riječ: »jednokratno« briše se, riječ: »tri« zamjenjuje se riječju:
»pet« a iza riječi: »dana« dodaju se riječi: »u kalendarskoj godini«.

Stavak
4. i 5. brišu se.

Članak 29.

Iznad
naziva članka 129. dodaju se riječi. »Glava XVIII.« i naziv glave:
»Pogodnosti«.

U
članku 129. stavak 1. mijenja se i glasi:

»(1)
Pogodnosti su skup poticajnih mjera usmjerenih na smanjivanje negativnih
učinaka zatvaranja i poticanje u ostvarivanju programa izvršavanja radi
ostvarivanja svrhe izvršavanja kazne zatvora.«

U
stavku 2. točka 2. briše se.

Dosadašnja
točka 3. postaje točka 2.

Stavak
3. briše se.

Članak 30.

U
članku 130. stavku 1. točka iza točke 6. zamjenjuje se zarezom i dodaju se
točke 7., 8., 9. i 10. koje glase:

»7)
nezaključavanje prostorija za smještaj i boravak zatvorenika,

8)
produljeni boravak u zajedničkim prostorijama,

9)
produljeni boravak na zraku,

10)
raspored u odjel s blažim uvjetima izdržavanja kazne iste kaznionice, odnosno
zatvora.«

Stavak
2. briše se.

U
dosadašnjem stavku 3., koji postaje stavak 2., u točki 4. riječi: »ili izvan
kaznionice, odnosno zatvora« brišu se.

Točka
8. mijenja se i glasi:

»8)
korištenje godišnjeg odmora ili dijela godišnjeg odmora u mjestu prebivališta,
odnosno boravišta ili drugom mjestu.«

Dosadašnji
stavak 4., koji postaje stavak 3., mijenja se i glasi:

»(3)
Odluka o odobravanju i uskrati pogodnosti priopćava se zatvoreniku i bilježi u
osobnik.«

Dosadašnji
stavci 5. i 6. brišu se.

Članak 31.

U
članku 131. stavku 2. riječi: »ili dulje« zamjenjuju se riječima: »do
dvadeset«.

Iza
stavka 2. dodaje se novi stavak 3. koji glasi:

»(3)
Pogodnost izlaska iz zatvorene kaznionice, odnosno zatvora može se odobriti
zatvoreniku nakon izdržane dvije trećine pravomoćno izrečene kazne dugotrajnog
zatvora.«

Dosadašnji
stavak 3., koji postaje stavak 4., mijenja se i glasi:

»(4)
Prilikom odobravanja pogodnosti izlaska mogu se zatražiti podaci od centra za
socijalnu skrb, policijske uprave i drugih tijela i institucija čiji podaci
mogu biti od utjecaja na odlučivanje o odobravanju pogodnosti izlaska.«

Dosadašnji
stavci 4. i 5. postaju stavci 5. i 6.

Članak 32.

U
članku 135. stavak 1. mijenja se i glasi:

»(1)
Prema zatvoreniku koji ugrožava red i sigurnost provodit će se posebne mjere
održavanja reda i sigurnosti.«

U
stavku 2. točka 6. mijenja se i glasi:

»6)
vezanje ruku, a po potrebi i nogu lisicama ili remenjem,«.

Iza
točke 7. zarez se zamjenjuje točkom, a točka 8. briše se.

Članak 33.

Naziv
članka 136. mijenja se i glasi: »Izvršavanje posebnih mjera održavanja reda i
sigurnosti«.

U
članku 136. stavku 1. u prvoj rečenici iza riječi: »Posebne mjere« dodaju se
riječi: »održavanja reda i«, iza riječi: »upravitelj« dodaju se riječi:
»odnosno osoba koju on ovlasti«. Druga rečenica mijenja se i glasi: »Posebnu
mjeru iz članka 135. stavka 2. točke 5. ovoga Zakona može narediti samo
upravitelj.«

Stavak
2. briše se.

Dosadašnji
stavci 3. i 4. postaju stavci 2. i 3.

Dosadašnji
stavak 5., koji postaje stavak 4., mijenja se i glasi:

»(4)
Pojačani nadzor je češće motrenje zatvorenika tijekom obavljanja dnevnih
aktivnosti i noću.«.

Dosadašnji
stavak 6. postaje stavak 5.

U
dosadašnjem stavku 7., koji postaje stavak 6., u prvoj rečenici riječi:
»posebnu prostoriju« zamjenjuju se riječima: »jednokrevetnu sobu«, a riječi:
»dvadeset jedan dan« zamjenjuju se riječima: »trideset dana«.

U
dosadašnjem stavku 8., koji postaje stavak 7., treća rečenica briše se.

Članak 34.

U
članku 139. stavak 3. mijenja se i glasi:

»(3)
O osamljenju na prijedlog upravitelja i uz prethodno mišljenje liječnika
odlučuje sudac izvršenja u roku od petnaest dana od dana primitka prijedloga.
Protiv donijete odluke pravo žalbe ima i upravitelj kaznionice, odnosno zatvora.«

U
stavku 6. zarez iza riječi: »i knjige« briše se i dodaje se riječ »i«, iza
riječi: »dopisivati se« stavlja se točka, a riječi: »slušati radio« brišu se.

Stavak
8. mijenja se i glasi:

»(8)
Na temelju mišljenja liječnika upravitelj će predložiti sucu izvršenja obustavu
izvršavanja mjere osamljenja.«.

Članak 35.

U
članku 140. stavak 1. mijenja se i glasi:

»Zatvorenika
se može u svako doba testirati na opojna ili psihoaktivna sredstva, alkohol i
zarazne bolesti prema pravilima medicinske struke.«

Stavak
2. briše se.

Članak 36.

U
članku 142. stavku 1. točki 2. riječ: »gumena« briše se.

Stavak
3. mijenja se i glasi:

»(3)
O namjeri primjene sredstva prisile upozorit će se osobu prema kojoj se
sredstvo prisile namjerava primijeniti, osim ako se radi o istodobnom ili
izravno predstojećem protupravnom napadu.«

U
stavku 7. riječi: »u slučaju« zamjenjuju se riječima: »pod uvjetima«.

Članak 37.

U
članku 144. stavku 1. riječi: »neposredno odbjeglog« brišu se.

Stavak
4. mijenja se i glasi:

»(4)
Bijegom se smatra svako udaljenje bez odobrenja iz kaznionice, odnosno zatvora,
kao i svaki nepovratak s korištenja pogodnosti izlaska i izvanrednog izlaska u
trajanju duljem od dvadeset i četiri sata.«

Članak 38.

U
članku 145. stavak 1. mijenja se i glasi:

»(1)
Stegovni prijestupi jesu lakše ili teže povrede reda i sigurnosti propisane
ovim Zakonom i propisima donesenim na temelju ovoga Zakona.«

U
stavku 2. točka 1. briše se.

Dosadašnje
točke 2., 3. i 4. postaju točke 1., 2. i 3.

Dosadašnja
točka 5., koja postaje točka 4., mijenja se i glasi:

»4)
korištenje tuđe stvari bez odobrenja,«.

Dosadašnje
točke 6. i 7. postaju točke 5. i 6.

U
dosadašnjoj točki 8., koja postaje točka 7., iza riječi: »vrijeđanje« stavlja
se zarez i dodaje riječ: »prijetnja«.

Dosadašnja
točka 9., koja postaje točka 8., mijenja se i glasi:

»8)
kontaktiranje s drugom osobom bez odobrenja,«.

Dosadašnja
točka 10. postaje točka 9.

Dosadašnje
točke 11., 12. i 13. brišu se.

Dosadašnja
točka 14. postaje točka 10.

U
stavku 3. točki 11. iza riječi: »psihoaktivnog sredstva« dodaju se riječi: »ili
alkohola«.

U
točki 12. iza riječi: »testiranje na« dodaje se riječ: »alkohol,«.

U
točki 14. ispred riječi: »oštećivanje« dodaje se riječ: »namjerno«.

U
točki 15. riječ: »grubo« zamjenjuje se riječju: »uporno«, a iza zareza dodaju
se riječi: »ili čistoće prostora u kojem boravi«.

U
točki 19. riječi: »zdravstvenom pregledu ili« brišu se.

U
točki 21. riječi: »zbog čega su nastupile ili mogle nastupiti štetne
posljedice« brišu se.

Točka
22. mijenja se i glasi:

»22)
neopravdano kašnjenje s pogodnosti izlaska,«.

U
točki 23. riječi: »zanemarivanje obveze« zamjenjuju se riječima: »nepoštivanje
obveze zaštite«.

Iza
točke 25. dodaju se točke 26. i 27. koje glase:

»26)
počinjenje tri lakša stegovna prijestupa u razdoblju od mjesec dana,

27)
neprimjereno ponašanje prigodom korištenja pogodnosti izlaska.«

U
stavku 4. iza riječi: »prijestup je« dodaje se riječ: »i«, a iza riječi:
»svako« dodaje se riječ: »drugo«.

Članak 39.

U
članku 146. stavku 2. točka 2. briše se.

Dosadašnja
točka 3. postaje točka 2.

U
dosadašnjoj točki 4., koja postaje točka 3., riječi: »129. i« brišu se, a iza
riječi: »ovoga Zakona« dodaju se riječi: »do tri mjeseca protekom kojeg roka se
pogodnosti mogu odobravati postupno ovisno o uspješnosti u provođenju programa
izvršavanja,«.

Dosadašnja
točka 5. postaje točka 4.

Iza
stavka 2. dodaje se novi stavak 3. koji glasi:

»(3)
Ako je u odnosu na zatvorenika stegovna mjera iz stavka 2. točke 4. ovoga
članka izrečena u dva ili više stegovnih postupaka, svaka od pravomoćno
izrečenih mjera izvršavat će se posebno, a vremenski razmak između izvršavanja
dvije uzastopne mjere ne smije biti kraći od osam dana. Uz pisani pristanak
zatvorenika izrečene stegovne mjere mogu se izvršavati bez prekida.«.

Dosadašnji
stavak 3. postaje stavak 4.

Članak 40.

U
članku 148. stavku 2. u prvoj rečenici riječi: »mjesec dana« zamjenjuje se
riječima: »dva mjeseca«, a riječi: »dva mjeseca« zamjenjuju se riječima:
»četiri mjeseca«.

U
stavku 6. riječi: »četrdesetosam sati« zamjenjuju se riječima: »tri dana«.

U
stavku 10. riječi: »točke 2., 3., 4. i 5.« Zamjenjuju se riječima: »točke 2.,
3. i 4.«.

Stavak
15. briše se.

Dosadašnji
stavci 16. i 17. postaju stavci 15. i 16.

Članak 41.

Članak
151. mijenja se i glasi:

»(1)
Tijekom izvršavanja kazne zatvora zatvorenika se može premjestiti u drugu
kaznionicu ili drugi zatvor.

(2)
O premještaju zatvorenika odlučuje Središnji ured Uprave za zatvorski sustav na
temelju prijedloga upravitelja.«

Članak 42.

U
članku 152. stavak 2. mijenja se i glasi:

»(2)
Upravitelj može predložiti premještaj zatvorenika iz otvorene ili poluotvorene
kaznionice ili odjela zatvora u zatvorenu kaznionicu, odnosno zatvor ako je
protiv zatvorenika u tijeku novi kazneni postupak, ili zatvorenik treba
izdržati novu kaznu zatvora u trajanju duljem od šest mjeseci, ili je protiv
zatvorenika pokrenut postupak zbog težeg stegovnog prijestupa, ili zatvorenik
učestalo krši kućni red.«

U
stavku 4. riječ: »ravnatelj« zamjenjuje se riječima: »Središnji ured«.

Članak 43.

Članak
154. mijenja se i glasi:

»(1)
O premještaju zatvorenika odlučuje se rješenjem.

(2)
Protiv rješenja o premještaju zatvorenik ima pravo prigovora ravnatelju Uprave
za zatvorski sustav u roku od tri dana od primitka rješenja. Prigovor ne
zadržava izvršenje rješenja.«

Članak 44.

U
članku 155. stavku 1. riječ: »izvršavanje« zamjenjuje se riječju:
»izdržavanje«.

U
stavku 2. točki 1) riječ: »teže« zamjenjuje se riječju: »teške«, a riječi:
»kronična bolest pogorša« zamjenjuju se riječima: »znatno pogorša postojeća
kronična bolest«.

Članak 45.

U
članku 156. stavku 3. iza riječi: »sudac izvršenja« stavlja se zarez i dodaju
se riječi: »a nakon pribavljenog mišljenja kaznionice, odnosno zatvora u kojem
zatvorenik izdržava kaznu«.

Članak 46.

Naziv
članka 158. mijenja se i glasi: »Molba i prijedlog«.

Članak
158. mijenja se i glasi:

»(1)
Molbu za uvjetni otpust može podnijeti zatvorenik, opunomoćenik i članovi
njegove obitelji iz članka 8. stavka 5. ovoga Zakona.

(2)
Prijedlog za uvjetni otpust može podnijeti upravitelj i državni odvjetnik koji
je postupao u prvostupanjskom kaznenom postupku.

(3)
Ako je molba, odnosno prijedlog odbijen, novi se može podnijeti nakon godine
dana od podnošenja prethodne molbe, odnosno prijedloga.

(4)
Prijedlog se može podnijeti neovisno o roku iz stavka 3. ovoga članka ako su se
pojavile nove okolnosti.

(5)
Iznimno, zatvorenika koji je obolio od teške bolesti a u zatvorskom sustavu ne
postoje uvjeti za liječenje, može se uvjetno otpustiti nakon izdržane jedne
trećine kazne zatvora, odnosno nakon izdržane jedne polovine dugotrajnog
zatvora.«

Članak 47.

Članak
159. mijenja se i glasi:

»(1)
O molbi i prijedlogu za uvjetni otpust odlučuje Povjerenstvo koje se sastoji od
predsjednika i četiri člana. Povjerenstvo imenuje ministar nadležan za poslove
pravosuđa i to Predsjednika Povjerenstva iz Središnjeg ureda Uprave za
zatvorski sustav, dva člana iz reda sudaca koje predlaže predsjednik Vrhovnog
suda Republike Hrvatske, jednog člana iz državnog odvjetništva kojeg predlaže
glavni državni odvjetnik Republike Hrvatske, a za jednog člana imenuje suca
izvršenja prema mjestu izvršavanja kazne zatvora. Predsjednik i članovi
Povjerenstva imaju zamjenike, koje imenuje ministar nadležan za poslove pravosuđa.

(2)
Molba za uvjetni otpust i prijedlog kojeg podnosi državni odvjetnik, podnosi se
Povjerenstvu putem uprave kaznionice, odnosno zatvora radi davanja mišljenja.

(3)
Prije donošenja rješenja Povjerenstvo će pregledati osobnik, dokumentaciju,
mišljenje i prijedlog kaznionice, odnosno zatvora, preslušati zatvorenika,
upravitelja ili osobu koju on ovlasti, zatražiti mišljenje centra za socijalnu
skrb, a po potrebi preslušati i druge stručnjake.

(4)
Prigodom odlučivanja o uvjetnom otpustu procjenjivat će se uspješnost u
provođenju programa izvršavanja, ranija osuđivanost, životne okolnosti i
očekivano djelovanje uvjetnog otpusta na zatvorenika.

(5)
Upravitelj može zatvorenika uvjetno otpustiti do dva mjeseca prije isteka kazne
pod uvjetima propisanim Kaznenim zakonom.«

Članak 48.

Naziv
članka 160. mijenja se i glasi: »Obveze tijekom uvjetnog otpusta«.

U
članku 160. stavku 1. riječi: »uvjetno otpušteni« brišu se, a riječ: »osuđenik
može se« zamjenjuje se riječima: »osuđenika se može«.

Točka
1. mijenja se i glasi:

»1)
nastavak provođenja mjera propisanih programom izvršavanja,«.

U
stavku 2. iza riječi: »policijskoj upravi« zarez i riječi: »odnosno policijskoj
postaji« brišu se, riječi: »državnom odvjetniku prema sjedištu kaznionice,
odnosno zatvora« zamjenjuju se riječima: »državnom odvjetniku koji je podnio
prijedlog«, a iza riječi: »sucu izvršenja prema mjestu u koje se otpušta«
dodaju se riječi: »i prema sjedištu kaznionice, odnosno zatvora iz kojeg se
otpušta«.

Stavak
3.mijenja se i glasi:

»(3)
Rješenje o uvjetnom otpustu zatvorenika stranog državljanina koji nema
prebivalište ili boravište u Republici Hrvatskoj dostavlja se: zatvoreniku,
kaznionici, odnosno zatvoru, sucu izvršenja prema sjedištu kaznionice, odnosno
zatvora iz kojeg se otpušta, policijskoj upravi prema sjedištu kaznionice,
odnosno zatvora i diplomatskom, odnosno konzularnom predstavništvu države čiji
je državljanin.«

Članak 49.

U
članku 162. stavku 1. riječi: »uvjetno otpuštenog« brišu se, riječ: »prijestup«
zamjenjuje se riječju: »prekršaj«, a riječ: »neopravdano« briše se.

Stavak
2. briše se.

Dosadašnji
stavak 3. postaje stavak 2.

U
dosadašnjem stavku 4., koji postaje stavak 3., riječ: »najbliži« i riječi: »ili
kaznionicu« brišu se, a zarez iza riječi: »boravišta« zamjenjuje se točkom a
preostali dio teksta briše se.

Iza
stavka 3. dodaje se stavak 4. koji glasi:

»(4)
Rješenje o uvjetnom otpustu Povjerenstvo, odnosno upravitelj može opozvati ako
zatvorenik prije uvjetnog otpuštanja počini teži stegovni prijestup.«.

Članak 50.

Naziv
Glave XXVII. mijenja se i glasi: »Izvršavanje kazne zatvora izrečene u
prekršajnom postupku i kazne zatvora kojom je zamijenjena novčana kazna
izrečena u prekršajnom postupku«.

Članak 51.

Članak
168. mijenja se i glasi:

»Kazna
zatvora izrečena u prekršajnom postupku i kazna zatvora kojom je zamijenjena
novčana kazna izrečena u prekršajnom postupku, izvršava se u zatvoru prema
mjestu prebivališta, odnosno boravišta osobe kojoj je kazna izrečena, prema
odredbama ovoga Zakona, ako u ovoj glavi nije drukčije propisano.«

Članak 52.

U
članku 169. stavci 1. i 2. mijenjaju se i glase:

»(1)
Osobu kojoj je u prekršajnom postupku izrečena kazna zatvora ili je novčana
kazna zamijenjena kaznom zatvora (u daljnjem tekstu: kažnjenik) poziva i
upućuje na izdržavanje kazne prekršajni sud prema mjestu njegovog prebivališta,
odnosno boravišta.

(2)
Ako prekršajni sud koji je izrekao kaznu zatvora ili je novčanu kaznu zamijenio
kaznom zatvora nije nadležan za upućivanje na izdržavanje kazne, dostavit će u
roku od tri dana pravomoćno rješenje prekršajnom sudu nadležnom za upućivanje.«

Članak 53.

U
članku 172. iza stavka 4. dodaje se novi stavak 5. koji glasi:

»(5)
Na kažnjenike kojima je novčana kazna zamijenjena kaznom zatvora ne primjenjuju
se odredbe glave XVIII. i glave XXIV. ovoga Zakona.«.

Dosadašnji
stavak 5. postaje stavak 6.

Članak 54.

U
glavi XXVII. riječi: »zbog prijestupa« brišu se.

Članak 55.

U
cijelom tekstu Zakona o izvršavanju kazne zatvora (»Narodne novine«, br.
128/99., 55/00., 59/00., 129/00., 59/01., 67/01., 11/02., 190/03. – pročišćeni
tekst) riječ: »zaposlenici« u određenom rodu, broju i padežu zamjenjuje se
riječima: »državni službenici i namještenici« u odgovarajućem rodu, broju i
padežu.

Članak 56.

Ovaj
Zakon stupa na snagu osmoga dana od dana objave u »Narodnim novinama«.

Klasa:
730-04/07-01/01

Zagreb,
6. srpnja 2007.

HRVATSKI
SABOR

Predsjednik

Hrvatskoga sabora

**Vladimir Šeks, v. r.**

Zakon, NN 76/2007-2405
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)